ระเบียบกองบัญชาการกองทัพไทยระเบียบกองบัญชาการกองทัพไทยว่าด้วยการยึด อายัดและขายทอดตลาดทรัพย์สิน ตามมาตรา ๕๗แห่งพระราชบัญญัติวิธีปฏิบัติราชการทางปกครองพ.ศ. ๒๕๓๙พ.ศ. ๒๕๕๖[๑] โดยที่พระราชบัญญัติความรับผิดทางละเมิดของเจ้าหน้าที่พ.ศ. ๒๕๓๙ มาตรา ๑๒ กำหนดให้หน่วยงานของรัฐที่เสียหายมีอำนาจออกคำสั่งเรียกให้เจ้าหน้าที่ผู้ต้องชดใช้ค่าสินไหมทดแทนภายในเวลาที่กำหนดกรณีหน่วยงานของรัฐได้ใช้เงินให้แก่ผู้เสียหายเพื่อการละเมิดของเจ้าหน้าที่หรือเจ้าหน้าที่ต้องชดใช้ค่าสินไหมทดแทนเนื่องจากได้กระทำละเมิดต่อหน่วยงานของรัฐและหากเจ้าหน้าที่ผู้นั้นเพิกเฉยไม่ชำระเงินค่าสินไหมทดแทนให้ถูกต้องครบถ้วนหน่วยงานของรัฐอาจใช้มาตรการบังคับทางปกครองโดยการยึดหรืออายัดทรัพย์สินของผู้นั้นขายทอดตลาดเพื่อชำระเงินให้ครบถ้วนได้ ตามนัยมาตรา ๕๗แห่งพระราชบัญญัติวิธีปฏิบัติราชการทางปกครอง พ.ศ. ๒๕๓๙ ประกอบกับประมวลกฎหมายวิธีพิจารณาความแพ่งและกฎกระทรวง ฉบับที่ ๙ (พ.ศ. ๒๕๔๒)ออกตามความในพระราชบัญญัติวิธีปฏิบัติราชการทางปกครอง พ.ศ. ๒๕๓๙ ข้อ ๑ (๒)อาศัยอำนาจตามกฎหมายดังกล่าวและพระราชบัญญัติจัดระเบียบราชการกระทรวงกลาโหม พ.ศ. ๒๕๕๑ มาตรา ๑๘อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๒ มาตรา ๓๓ มาตรา ๓๔ และมาตรา ๔๑ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายและเพื่อให้การใช้มาตรการบังคับทางปกครองโดยการยึด อายัด และขายทอดตลาดทรัพย์สินของเจ้าหน้าที่ผู้ต้องชดใช้เงินเป็นไปด้วยความเรียบร้อยและมีประสิทธิภาพ จึงวางระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบกองบัญชาการกองทัพไทยว่าด้วยการยึดอายัด และขายทอดตลาดทรัพย์สินตามมาตรา ๕๗ แห่งพระราชบัญญัติวิธีปฏิบัติราชการทางปกครองพ.ศ. ๒๕๓๙ พ.ศ. ๒๕๕๖ข้อ๒ ระเบียบนี้ให้ใช้บังคับตั้งแต่วันถัดจากวันประกาศเป็นต้นไปข้อ๓ ให้ผู้อำนวยการสำนักงานพระธรรมนูญทหารรักษาการตามระเบียบนี้และให้มีอำนาจออกคำสั่งหรือประกาศเพื่อปฏิบัติการให้เป็นไปตามระเบียบนี้ในกรณีที่มีปัญหาเกี่ยวกับการปฏิบัติตามระเบียบนี้หรือมิได้กำหนดไว้ในระเบียบนี้ให้เสนอเรื่องให้ผู้อำนวยการสำนักงานพระธรรมนูญทหาร เพื่อวินิจฉัยชี้ขาดและคำวินิจฉัยของผู้อำนวยการสำนักงานพระธรรมนูญทหาร เป็นที่สุดหมวด ๑บททั่วไป ข้อ๔ ในระเบียบนี้ถ้าข้อความมิได้แสดงให้เห็นเป็นอย่างอื่น๔.๑ส่วนราชการ หมายความว่า กองบัญชาการกองทัพไทย๔.๒หัวหน้าส่วนราชการ หมายความรวมถึงผู้ที่ผู้บัญชาการทหารสูงสุดมอบหมายให้มีอำนาจสั่งการหรือกระทำการในนามของผู้บัญชาการทหารสูงสุดเกี่ยวกับการยึด อายัด และขายทอดตลาดทรัพย์สิน๔.๓ผู้อำนวยการสำนักงานพระธรรมนูญทหาร หมายความรวมถึงผู้ซึ่งผู้อำนวยการสำนักงานพระธรรมนูญทหารมอบหมาย๔.๔เจ้าพนักงาน หมายความว่าเจ้าหน้าที่ในสังกัดส่วนราชการที่ได้รับการแต่งตั้งให้ทำการยึด อายัด เก็บรักษาและขายทอดตลาดทรัพย์สิน๔.๕เจ้าหน้าที่ผู้ต้องชดใช้เงิน หมายความว่าเจ้าหน้าที่ผู้อยู่ใต้บังคับของคำสั่งทางปกครองที่ต้องชดใช้ค่าสินไหมทดแทนอันจะต้องชำระเงินแก่ส่วนราชการตามนัยมาตรา ๑๒ แห่งพระราชบัญญัติความรับผิดทางละเมิดของเจ้าหน้าที่ พ.ศ. ๒๕๓๙๔.๖ยึด หมายความว่า การกระทำใด ๆต่อทรัพย์สินของเจ้าหน้าที่ผู้ต้องชดใช้เงินเพื่อให้ทรัพย์สินนั้นได้เข้ามาอยู่ในความควบคุมดูแลหรือครอบครองของเจ้าพนักงาน๔.๗อายัด หมายความว่าการสั่งให้เจ้าหน้าที่ผู้ต้องชดใช้เงินหรือบุคคลภายนอกมิให้จำหน่าย จ่าย โอนหรือกระทำนิติกรรมใด ๆ เกี่ยวกับทรัพย์สิน หรือสิทธิเรียกร้องที่ได้สั่งอายัดไว้ รวมตลอดถึงการสั่งให้บุคคลภายนอกมิให้นำส่งทรัพย์สินหรือชำระหนี้แก่เจ้าหน้าที่ผู้ต้องชดใช้เงินแต่ให้ส่งมอบหรือชำระหนี้ต่อส่วนราชการ๔.๘การขายทอดตลาด หมายความว่าการนำเอาทรัพย์สินของเจ้าหน้าที่ผู้ต้องชดใช้เงินออกขายโดยวิธีให้สู้ราคากันโดยเปิดเผย๔.๙คณะกรรมการ หมายความว่า คณะกรรมการจัดการขายทอดตลาดและให้รวมถึง ผู้ทอดตลาด๔.๑๐ผู้ทอดตลาด หมายความว่าผู้ทำหน้าที่แสดงความตกลงด้วยการเคาะไม้หรือด้วยกิริยาอื่นอย่างใดอย่างหนึ่งตามจารีตประเพณีในการขายทอดตลาดข้อ๕ หัวหน้าส่วนราชการเป็นผู้มีอำนาจสั่งให้ยึด หรืออายัด หรือขายทอดตลาดทรัพย์สิน หนังสือแจ้งเตือนคำสั่งแต่งตั้งเจ้าพนักงาน คำสั่งให้ยึดทรัพย์สิน ประกาศยึดทรัพย์สินคำสั่งให้อายัดทรัพย์สิน คำสั่งขายทอดตลาดทรัพย์สินคำสั่งแต่งตั้งคณะกรรมการขายทอดตลาด ประกาศขายทอดตลาดทรัพย์สิน และรายการบัญชีทรัพย์สินที่ยึดให้ใช้ตามแบบที่กำหนดท้ายระเบียบนี้ตามผนวกก ถึงผนวก ดข้อ๖ การส่งหนังสือ คำสั่งหรือประกาศตามระเบียบนี้ให้ปฏิบัติตามบทบัญญัติในพระราชบัญญัติวิธีปฏิบัติราชการทางปกครอง พ.ศ. ๒๕๓๙ หมวด๔ ว่าด้วยการแจ้งหากระเบียบนี้ไม่ได้กำหนดหลักเกณฑ์หรือรายละเอียดเกี่ยวกับการยึดอายัด และขายทอดตลาดทรัพย์สินใดไว้ให้นำประมวลกฎหมายวิธีพิจารณาความแพ่งว่าด้วยบทบัญญัติดังกล่าวมาใช้บังคับโดยอนุโลมข้อ๗ เมื่อมีคำสั่งเรียกให้เจ้าหน้าที่ผู้ต้องชดใช้เงินชำระเงินถ้าถึงกำหนดแล้วไม่มีการชำระโดยถูกต้องครบถ้วน ให้ผู้ออกคำสั่งมีหนังสือแจ้งเตือนให้เจ้าหน้าที่ผู้ต้องชดใช้เงินชำระเงินภายในระยะเวลา๗ วัน โดยให้ระบุด้วยว่าถ้าไม่มีการปฏิบัติตามคำเตือนหัวหน้าส่วนราชการมีอำนาจใช้มาตรการบังคับทางปกครองโดยการยึด อายัดและขายทอดตลาดทรัพย์สินของเจ้าหน้าที่ผู้ต้องชดใช้เงินเพื่อชำระเงินให้ครบถ้วนได้การใช้มาตรการบังคับทางปกครองตามวรรคหนึ่งให้มีระยะเวลาสิบปีนับแต่วันที่ออกคำสั่งให้เจ้าหน้าที่ผู้ต้องชดใช้เงินชำระเงินแก่ส่วนราชการข้อ๘ ให้หน่วยงานสังกัดส่วนราชการหรือเจ้าพนักงานที่เกี่ยวข้องเสนอเรื่องที่ต้องรายงานต่อหัวหน้าส่วนราชการไปยังผู้อำนวยการสำนักงานพระธรรมนูญทหารเพื่อพิจารณาก่อนนำเรียนหัวหน้าส่วนราชการต่อไปหมวด ๒การยึดทรัพย์สิน ส่วนที่ ๑วิธีการยึดทรัพย์สิน ข้อ๙ เมื่อปรากฏว่าเจ้าหน้าที่ผู้ต้องชดใช้เงินไม่ปฏิบัติตามคำเตือนภายในระยะเวลาที่กำหนดไว้ในหนังสือแจ้งเตือนตามข้อ๗ ให้หน่วยขึ้นตรงส่วนราชการที่ได้รับความเสียหายรายงานต่อหัวหน้าส่วนราชการผ่านผู้อำนวยการสำนักงานพระธรรมนูญทหารเพื่อแต่งตั้งเจ้าพนักงานดำเนินการสืบหาหลักทรัพย์หรือทรัพย์สินและตรวจสอบสถานภาพของเจ้าหน้าที่ผู้ต้องชดใช้เงินโดยไม่ชักช้าและประเมินราคาทรัพย์สินนั้นตามที่กำหนดไว้ในส่วนที่๒ ของหมวดนี้โดยพิจารณาแต่งตั้งจากนายทหารพระธรรมนูญประจำหน่วยขึ้นตรงส่วนราชการเป็นลำดับแรกหากไม่มีหรือไม่สามารถปฏิบัติหน้าที่ได้ให้พิจารณาแต่งตั้งจากนายทหารพระธรรมนูญสังกัดสำนักงานพระธรรมนูญทหาร หรือนายทหารสัญญาบัตรของหน่วยงานนั้นตามลำดับการสืบหาหลักทรัพย์หรือทรัพย์สินและตรวจสอบสถานภาพของเจ้าหน้าที่ผู้ต้องชดใช้เงินให้ดำเนินการดังต่อไปนี้๙.๑ประสานงานกับกรมที่ดินเพื่อตรวจสอบหลักทรัพย์ประเภทอสังหาริมทรัพย์ที่ปรากฏชื่อของเจ้าหน้าที่ผู้ต้องชดใช้เงินครอบครัวของเจ้าหน้าที่ผู้ต้องชดใช้เงินและผู้ที่เกี่ยวข้องกับเจ้าหน้าที่ผู้ต้องชดใช้เงินเป็นผู้ถือกรรมสิทธิ์หรือมีสิทธิเรียกร้องซึ่งอาจยึดหรืออายัดและขายทอดตลาดเพื่อชำระหนี้ได้โดยให้ตรวจสอบตามภูมิลำเนาเดิมที่เคยอยู่อาศัยสถานที่ที่เคยย้ายไปดำรงตำแหน่งหรือทำงาน และภูมิลำเนาปัจจุบันด้วย๙.๒ตรวจสอบทรัพย์สินประเภทสังหาริมทรัพย์ของเจ้าหน้าที่ผู้ต้องชดใช้เงิน เช่น รถยนต์รถจักรยานยนต์ เรือ หุ้น หรือหลักประกันการขอใช้ไฟฟ้า น้ำประปา โทรศัพท์โดยประสานงานกับส่วนราชการหรือหน่วยงานที่จัดทำทะเบียนหรือมีบัญชีควบคุมสังหาริมทรัพย์ดังกล่าว๙.๓สืบหาทรัพย์สินอื่นของเจ้าหน้าที่ผู้ต้องชดใช้เงินในสำนักงาน บ้านและที่อยู่อาศัยของเจ้าหน้าที่ผู้ต้องชดใช้เงินหรือจากครอบครัวหรือผู้ที่เกี่ยวข้องซึ่งอาจมีทรัพย์สินของเจ้าหน้าที่ผู้ต้องชดใช้เงินไว้ในความครอบครอง๙.๔ขอความร่วมมือจากธนาคารหรือสถาบันการเงินเพื่อตรวจสอบหลักทรัพย์หรือบัญชีเงินฝากในธนาคารหรือสถาบันการเงินนั้นๆ๙.๕ตรวจสอบสถานภาพบุคคลของเจ้าหน้าที่ผู้ต้องชดใช้เงินโดยประสานกับหน่วยงานของรัฐที่จัดทำฐานข้อมูลการทะเบียนราษฎรและตรวจสอบสถานภาพการถูกบังคับคดีเนื่องจากเป็นลูกหนี้ตามคำพิพากษาจากกรมบังคับคดี๙.๖ดำเนินการอื่นใดเพื่อการสืบหาหลักทรัพย์หรือทรัพย์สินและตรวจสอบสถานภาพของเจ้าหน้าที่ผู้ต้องชดใช้เงินเป็นไปอย่างมีประสิทธิภาพและสัมฤทธิ์ผลให้ผู้ที่ได้รับการแต่งตั้งตามวรรคหนึ่งรายงานผลการสืบหาหลักทรัพย์หรือทรัพย์สินและตรวจสอบสถานภาพของเจ้าหน้าที่ผู้ต้องชดใช้เงินแล้วรายงานต่อหัวหน้าส่วนราชการทราบทุกระยะสามเดือน ทั้งนี้หากเจ้าหน้าที่ผู้ต้องชดใช้เงินถูกศาลล้มละลายกลางมีคำสั่งพิทักษ์ทรัพย์เด็ดขาดให้รีบดำเนินการรายงานต่อหัวหน้าส่วนราชการเพื่อมีคำสั่งให้ยื่นขอรับชำระหนี้ตามคำพิพากษาในคดีล้มละลายต่อไปข้อ๑๐ ในกรณีที่มีการตรวจพบหลักทรัพย์หรือทรัพย์สินให้ผู้ที่ได้รับการแต่งตั้งตามข้อ ๙รายงานการสืบหาหลักทรัพย์หรือทรัพย์สินของเจ้าหน้าที่ผู้ต้องชดใช้เงินต่อหน่วยขึ้นตรงส่วนราชการตามข้อ๙ พร้อมเสนอรายชื่อบุคคลและตำแหน่งที่สมควรได้รับการแต่งตั้งเป็นเจ้าพนักงานไปทำการยึดทรัพย์สินให้หัวหน้าส่วนราชการเพื่อออกคำสั่งแต่งตั้งเป็นเจ้าพนักงาน ไปทำการยึดทรัพย์สินคำสั่งให้ยึดทรัพย์สินประกาศยึดทรัพย์สิน หรือคำสั่งให้อายัดทรัพย์สิน แล้วแต่กรณีกรณีที่เห็นสมควรหัวหน้าส่วนราชการจะแต่งตั้งเจ้าหน้าที่ซึ่งปฏิบัติงานในเขตพื้นที่ที่ทรัพย์สินตั้งอยู่เป็นเจ้าพนักงานตามวรรคหนึ่งก็ได้ข้อ๑๑ เมื่อหัวหน้าส่วนราชการลงนามในคำสั่งแต่งตั้งเจ้าพนักงานคำสั่งให้ยึดทรัพย์สินประกาศยึดทรัพย์สิน หรือคำสั่งให้อายัดทรัพย์สินแล้วให้หน่วยขึ้นตรงส่วนราชการตามข้อ ๙ แจ้งเจ้าพนักงานผู้ได้รับแต่งตั้งและเจ้าหน้าที่ผู้ต้องชดใช้เงินทราบเพื่อดำเนินการต่อไปข้อ๑๒ ถ้าในคำสั่งให้ยึดทรัพย์สินได้ระบุเฉพาะเจาะจงให้ยึดทรัพย์สินสิ่งใดให้เจ้าพนักงานยึดแต่เฉพาะทรัพย์สินสิ่งนั้นข้อ๑๓ ก่อนดำเนินการยึดทรัพย์สินให้เจ้าพนักงานผู้ไปยึดทรัพย์สินพิจารณาตรวจสอบให้แน่ชัดว่าจะต้องยึดทรัพย์สินของเจ้าหน้าที่ผู้ต้องชดใช้เงินหรือไม่และจำนวนราคาทรัพย์สินที่จะยึดได้ตามกฎหมายมีประมาณเท่าใดพร้อมทั้งนำประกาศยึดทรัพย์สินไปด้วย เพื่อปิดไว้ ณ สถานที่ที่ยึดทรัพย์สินข้อ๑๔ ให้เจ้าพนักงานไปทำการยึดทรัพย์สินโดยเร็วและให้นำคำสั่งยึดทรัพย์สินกับเครื่องมือและอุปกรณ์สำหรับการยึดทรัพย์สินเช่น ครั่งและตราตีครั่งซึ่งมีลักษณะเป็นเครื่องหมายของส่วนราชการไปด้วย ทั้งนี้ ให้เจ้าพนักงานดังกล่าวมีอำนาจแต่งตั้งให้พนักงานเจ้าหน้าที่อื่นร่วมไปช่วยเหลือด้วยก็ได้ข้อ๑๕ ให้เจ้าพนักงานที่ไปปฏิบัติหน้าที่ในการยึดทรัพย์สินดำเนินการด้วยความสุภาพและระมัดระวังไม่ให้เกิดความเสียหายเกินกว่าที่จำเป็นถ้ามีผู้ขัดขวางการยึดทรัพย์สินให้เจ้าพนักงานชี้แจงว่ากล่าวแต่โดยดีก่อนถ้าผู้นั้นยังขัดขวางอยู่อีกก็ให้เจ้าพนักงานขอความช่วยเหลือจากเจ้าหน้าที่ตำรวจในพื้นที่เพื่อดำเนินการยึดทรัพย์สินต่อไปข้อ๑๖ เจ้าพนักงานจะต้องดำเนินการยึดทรัพย์สินในระหว่างพระอาทิตย์ขึ้นและพระอาทิตย์ตกในวันทำการงานปกติเว้นแต่ในกรณีมีเหตุฉุกเฉินอย่างยิ่งจะทำการยึดทรัพย์สินในวันหยุดราชการก็ได้ โดยได้รับอนุญาตจากหัวหน้าส่วนราชการข้อ๑๗ ก่อนทำการยึดทรัพย์สินให้เจ้าพนักงานแสดงบัตรประจำตัวข้าราชการ คำสั่งแต่งตั้งเจ้าพนักงานยึดทรัพย์สินและคำสั่งให้ยึดทรัพย์สินต่อเจ้าหน้าที่ผู้ต้องชดใช้เงินหรือบุคคลที่ระบุไว้ในคำสั่งให้ยึดทรัพย์สิน ถ้าไม่ปรากฏตัวบุคคลดังกล่าวให้แสดงต่อบุคคลที่อยู่ในสถานที่นั้นข้อ๑๘ ในการจะดำเนินการยึดทรัพย์สินหากกรณีเป็นเรื่องจำเป็นและเห็นสมควรเจ้าพนักงานย่อมมีอำนาจเท่าที่มีความจำเป็นเพื่อที่จะค้นสถานที่ใด ๆอันเป็นของเจ้าหน้าที่ผู้ต้องชดใช้เงินหรือที่เจ้าหน้าที่ผู้ต้องชดใช้เงินได้ครอบครองอยู่เช่น บ้าน ที่อยู่อาศัย คลังสินค้า โรงงานหรือร้านค้าขาย เป็นต้น ทั้งมีอำนาจที่จะยึดและตรวจสมุดบัญชีเอกสารหรือแผ่นกระดาษและกระทำการใด ๆ ตามสมควรเพื่อเปิดสถานที่ดังกล่าวรวมทั้งตู้นิรภัย ตู้ หรือที่เก็บของอื่น ๆ แล้วรายงานให้หัวหน้าส่วนราชการทราบข้อ๑๙ ให้เจ้าพนักงานยึดทรัพย์สินของเจ้าหน้าที่ผู้ต้องชดใช้เงินแต่เพียงพอกับหนี้ที่ต้องชำระตามคำสั่งยึดทรัพย์สินพร้อมทั้งค่าใช้จ่ายในการยึดทรัพย์สินและขายทอดตลาดแต่ถ้าเจ้าหน้าที่ผู้ต้องชดใช้เงินมีแต่ทรัพย์สินซึ่งมีราคามากกว่าจำนวนหนี้และไม่อาจแบ่งยึดโดยมิให้ทรัพย์สินนั้นเสื่อมราคา เช่น ทำให้เปลี่ยนสภาพและราคาตกต่ำทั้งทรัพย์สินอื่นที่จะยึดให้เพียงพอกับจำนวนหนี้ไม่ปรากฏด้วยแล้วก็ให้ยึดทรัพย์สินที่ว่านั้นมาขายทอดตลาดทั้งหมดให้เจ้าพนักงานยึดทรัพย์สินประมาณการค่าใช้จ่ายในการยึดทรัพย์สินก่อนดำเนินการยึดทรัพย์สิน ทั้งนี้ ค่าใช้จ่ายดังกล่าวให้รวมถึงค่าใช้จ่ายในการดูแลและเก็บรักษาทรัพย์สินนั้นด้วยข้อ๒๐ เจ้าพนักงานย่อมไม่ยึดหรืออายัดทรัพย์สินที่เจ้าพนักงานอื่นได้ยึดหรืออายัดไว้ก่อนแล้ว หรือทรัพย์สินที่มีกฎหมายบัญญัติให้ไม่อยู่ในความรับผิดแห่งการบังคับคดีทั้งนี้ หากทรัพย์สินดังกล่าวอยู่ในความรับผิดแห่งการบังคับให้เจ้าพนักงานรายงานต่อหัวหน้าส่วนราชการ เพื่อพิจารณาขอเฉลี่ยทรัพย์สินต่อไปข้อ๒๑ เมื่อปรากฏว่าทรัพย์สินนั้นไม่อาจยึดได้ตามกฎหมายให้เจ้าพนักงานรีบรายงานต่อหัวหน้าส่วนราชการเพื่อพิจารณาสั่งงดการยึดทรัพย์ไว้ก่อนเมื่อยึดทรัพย์สินมาแล้วปรากฏในภายหลังว่าทรัพย์สินที่ยึดนั้นเป็นของบุคคลอื่นให้เจ้าพนักงานรายงานให้หัวหน้าส่วนราชการทราบเพื่อพิจารณาดำเนินการเพิกถอนการยึดทรัพย์นั้นข้อ๒๒ กรณีจะยึดที่ดินให้เจ้าพนักงานผู้ไปยึดทรัพย์สินประสานกับสำนักงานที่ดินเพื่อให้ได้มาซึ่งเอกสารสิทธิในที่ดินหรือสำเนาซึ่งเจ้าพนักงานที่ดินรับรองเพื่อตรวจสอบจำลองแผนที่หลังโฉนดที่ดินว่าเป็นที่ดินแปลงเดียวกันหรือไม่หากเชื่อได้ว่าเป็นที่ดินแปลงเดียวกันแล้วให้จัดการยึดโดยบรรยายให้เห็นสภาพและทำเลที่ตั้งของที่ดินในรายการยึดที่ดินและบันทึกภาพที่ดินที่จะยึดให้ปรากฏเห็นอย่างชัดเจนข้อ๒๓ กรณีที่ดินที่ยึดนั้นมีสิ่งปลูกสร้างหรือไม้ล้มลุกหรือธัญชาติอันจะเก็บเกี่ยวรวงผลได้คราวหนึ่งหรือหลายคราวต่อปีเป็นของผู้อื่นปลูกอยู่ให้เจ้าพนักงานบันทึกถ้อยคำของเจ้าของสิ่งนั้น ๆ ให้ปรากฏว่ามีสิทธิในที่ดินอย่างไรเช่น สิทธิเก็บกิน สิทธิเหนือพื้นดิน หรือสิทธิตามสัญญาเช่า เป็นต้นภายใต้บังคับแห่งกฎหมายว่าด้วยการยึดทรัพย์สินของกสิกรการยึดที่ไร่ นาซึ่งมีไม้ล้มลุกหรือธัญชาติอันจะเก็บเกี่ยวได้ตามฤดูกาลจะยึดแต่ที่ดิน ไม่ยึดไม้ล้มลุกและธัญชาติ หรือจะยึดทั้งที่ดินและไม้ล้มลุกหรือธัญชาติด้วยก็ได้โดยให้บันทึกรายละเอียดดังกล่าวไว้ในรายงานการยึดทรัพย์สินด้วยข้อ๒๔ การยึดที่ดินซึ่งมีไม้ยืนต้นให้เจ้าพนักงานจดชนิดและประมาณจำนวนต้นไม้ไว้ด้วยข้อ๒๕ กรณีทรัพย์สินที่ยึดมีดอกผลธรรมดาที่เจ้าหน้าที่ผู้ต้องชดใช้เงินจะต้องเป็นผู้เก็บเกี่ยวหรือบุคคลอื่นเป็นผู้เก็บเกี่ยวในนามของเจ้าหน้าที่ผู้ต้องชดใช้เงินเมื่อมีผู้ร้องขอให้เจ้าพนักงานเก็บเกี่ยวและเจ้าพนักงานเห็นสมควรจัดการให้เจ้าพนักงานต้องแจ้งเป็นหนังสือให้เจ้าหน้าที่ผู้ต้องชดใช้เงินทราบในขณะทำการยึดแล้วจึงให้ทำการเก็บดอกผลนั้นเมื่อถึงกำหนดข้อ๒๖ การยึดเรือน โรงหรือสิ่งปลูกสร้างอย่างอื่นให้เจ้าพนักงานจัดการยึดโดยบรรยายให้เห็นสภาพของสิ่งนั้น ๆ เช่น พื้น ฝาผนัง ประตูหน้าต่าง เสา เครื่องบนและหลังคาใช้วัสดุชนิดใด มีกี่ชั้น กี่ห้องขนาดกว้างยาวสูงเท่าใด เก่าหรือใหม่เพียงใด เลขทะเบียนเท่าไรถ้าเป็นสถานที่ให้เช่า ค่าเช่าเท่าใด เป็นต้นข้อ๒๗ การยึดสังหาริมทรัพย์มีรูปร่างและอสังหาริมทรัพย์ย่อมครอบคลุมไปถึงดอกผลแห่งทรัพย์สินนั้นด้วยเว้นแต่จะได้มีกฎหมายบัญญัติไว้เป็นอย่างอื่นข้อ๒๘ ให้เจ้าพนักงานแสดงให้เห็นโดยชัดแจ้งตามวิธีที่เห็นสมควรว่าได้มีการยึดทรัพย์สินแล้วเช่น๒๘.๑การยึดสิ่งของให้เจ้าพนักงานปิดหรือผูกแผ่นเลขหมายบนสิ่งของที่ยึดให้ตรงตามบัญชีทรัพย์สินถ้าสามารถจะเก็บรวมเข้าหีบหรือตู้ได้ก็ให้รวมไว้แล้วปิดหีบหรือตู้ประทับตราครั่งอีกชั้นหนึ่ง๒๘.๒การยึดที่ดิน ห้องชุด เรือน โรง หรือสิ่งปลูกสร้างอื่น ๆให้ปิดประกาศหรือทำเครื่องหมายไว้๒๘.๓การยึดสัตว์ สัตว์พาหนะ หรือปศุสัตว์ จะใช้สีทาที่เขาหรือที่ตัวหรือจะใช้แผ่นเลขหมายผูกคอหรือจะต้อนเข้าคอกแล้วผูกเชือกประทับตราครั่งที่ประตูคอกก็ได้แล้วแต่จะเห็นสมควร แต่อย่าให้เป็นการขัดข้องต่อการเลี้ยงรักษาสัตว์ข้อ๒๙ เมื่อได้ยึดเรือมีระวางตั้งแต่ห้าตันขึ้นไปแพหรือสัตว์พาหนะ ให้แจ้งการยึดไปยังกรมเจ้าท่า หรือนายทะเบียนแห่งท้องที่แล้วแต่กรณีกรณียึดทรัพย์สินอื่นที่มีทะเบียนเช่น รถยนต์ เครื่องจักร อาวุธปืน ให้เจ้าพนักงานแจ้งการยึดไปยังนายทะเบียนแห่งทรัพย์สินนั้นข้อ๓๐ ในการยึดทรัพย์สินให้เจ้าพนักงานจัดทำบันทึกรายงานการดำเนินการโดยสังเขป หากมีพฤติการณ์หรือเหตุการณ์ที่สมควรบันทึกไว้เป็นหลักฐานก็ให้บันทึกไว้แล้วอ่านบันทึกนั้นให้ผู้ที่มีส่วนเกี่ยวข้อง เช่น เจ้าหน้าที่ผู้ต้องชดใช้เงินผู้มีส่วนได้เสีย บุคคลที่อยู่ ณ ที่ยึดฟัง แล้วให้ลงลายมือชื่อไว้เป็นหลักฐานด้วยถ้าผู้ใดไม่ยอมลงลายมือชื่อให้บันทึกว่าอ่านให้ฟังแล้วไม่ยอมลงลายมือชื่อพร้อมกับลงลายมือชื่อเจ้าพนักงานและพยานรับรองไว้ข้อ๓๑ ห้ามยึดทรัพย์สินของเจ้าหน้าที่ผู้ต้องชดใช้เงินดังต่อไปนี้๓๑.๑เครื่องนุ่งห่มหลับนอน หรือเครื่องใช้ในครัวเรือนโดยประมาณราคารวมกันตามที่กำหนดไว้ในมาตรา ๒๘๕แห่งประมวลกฎหมายวิธีพิจารณาความแพ่งในกรณีหัวหน้าส่วนราชการเห็นสมควรจะกำหนดทรัพย์สินดังกล่าวที่มีราคาเกินกว่าที่กำหนดไว้ตามมาตรา ๒๘๕แห่งประมวลกฎหมายวิธีพิจารณาความแพ่งให้เป็นทรัพย์สินที่ไม่ต้องอยู่ในบังคับแห่งระเบียบนี้ก็ได้ ทั้งนี้โดยคำนึงถึงความจำเป็นตามฐานะของเจ้าหน้าที่ผู้ต้องชดใช้เงิน๓๑.๒เครื่องมือ หรือเครื่องใช้ที่จำเป็นในการเลี้ยงชีพหรือประกอบวิชาชีพโดยประมาณรวมกันราคาไม่เกินกว่าที่กำหนดไว้ในมาตรา ๒๘๕แห่งประมวลกฎหมายวิธีพิจารณาความแพ่งในกรณีที่เจ้าหน้าที่ผู้ต้องชดใช้เงินมีความจำเป็นต้องใช้เครื่องมือหรือเครื่องใช้อันจำเป็นเพื่อการเลี้ยงชีพหรือประกอบวิชาชีพซึ่งมีราคาเกินกว่าจำนวนราคาที่กำหนดดังกล่าวให้มีสิทธิยื่นคำร้องต่อหัวหน้าส่วนราชการขออนุญาตใช้เครื่องมือหรือเครื่องใช้อันจำเป็นเพื่อการเลี้ยงชีพหรือประกอบวิชาชีพอันมีราคาเกินกว่าจำนวนราคาดังกล่าวเพื่อพิจารณาอนุญาตหรือไม่อนุญาตภายในบังคับแห่งเงื่อนไขตามที่เห็นสมควร๓๑.๓วัตถุ เครื่องใช้ และอุปกรณ์ที่จำเป็นต้องใช้ทำหน้าที่แทนหรือช่วยอวัยวะของเจ้าหน้าที่ผู้ต้องชดใช้เงิน๓๑.๔ทรัพย์สินอย่างใดที่โอนกันไม่ได้ตามกฎหมายหรือตามกฎหมายย่อมไม่อยู่ในความรับผิดแห่งการบังคับคดีทรัพย์สินของเจ้าหน้าที่ผู้ต้องชดใช้เงินอันมีลักษณะเป็นของส่วนตัวโดยแท้เช่น หนังสือสำหรับวงศ์ตระกูลโดยเฉพาะ จดหมายหรือสมุดบัญชีต่าง ๆ นั้นอาจยึดมาตรวจดูเพื่อประโยชน์แห่งการยึดทรัพย์สินได้ถ้าจำเป็นแต่ห้ามมิให้เอาออกขายทอดตลาด๓๑.๕ทรัพย์สินของกสิกรตามกฎหมายว่าด้วยการยึดทรัพย์สินของกสิกร ได้แก่พืชพันธุ์ที่ใช้ในปีต่อไปตามสมควรพืชผลที่เก็บไว้สำหรับเลี้ยงตัวและครอบครัวตามฐานานุรูปสำหรับหนึ่งปี สัตว์และเครื่องมือประกอบอาชีพที่มีไว้พอแก่การดำเนินอาชีพต่อไปข้อ๓๒ ให้เจ้าพนักงานจัดทำบัญชีทรัพย์สินที่ยึดโดยแสดงรายละเอียดเช่น ชื่อ ประเภท จำนวน ขนาดน้ำหนัก สภาพและราคาประเมินแห่งทรัพย์สิน เป็นต้นตามลำดับหมายเลขไว้ และบันทึกภาพทรัพย์สินที่ยึดให้ปรากฏเห็นอย่างชัดเจน ตามผนวก ดข้อ๓๓ การจดบัญชีทรัพย์สินถ้าเป็นทรัพย์สินหลายสิ่งราคาเล็กน้อยจะมัดรวมหรือกองรวมกันแล้วจดเป็นเลขหมายเดียวกันก็ได้ข้อ๓๔ เมื่อกระทำการยึดทรัพย์สินของเจ้าหน้าที่ผู้ต้องชดใช้เงินแล้วให้เจ้าพนักงานดำเนินการประเมินราคาทรัพย์สินและรายงานต่อหน่วยขึ้นตรงส่วนราชการที่ได้รับความเสียหายเพื่อพิจารณารายงานหัวหน้าส่วนราชการพิจารณาสั่งการให้แจ้งรายการยึดและราคาประเมินให้เจ้าหน้าที่ผู้ต้องชดใช้เงินทราบและถ้าทรัพย์สินที่ยึด มีผู้ถือกรรมสิทธิ์ร่วมให้แจ้งการยึดให้ผู้ถือกรรมสิทธิ์ร่วมทราบหรือพิจารณาสั่งการตามข้อ ๓๘ หรือข้อ ๓๙ แล้วแต่กรณีหากไม่สามารถกระทำการแจ้งตามความในวรรคหนึ่งได้ให้ปิดประกาศแจ้งการยึดไว้ ณ สถานที่ที่ยึดหรือประกาศแจ้งการยึดทางหนังสือพิมพ์รายวันไม่เกินเจ็ดวันกรณีทรัพย์สินที่ยึดเป็นที่ดินและหรือห้องชุดให้แจ้งการยึดนั้นให้เจ้าพนักงานแห่งที่ดินท้องที่ที่มีที่ดินและหรือห้องชุดตั้งอยู่ทราบเพื่อบันทึกการยึดไว้ในทะเบียนเมื่อดำเนินการดังกล่าวแล้วเสร็จให้รายงานการยึดทรัพย์สินพร้อมบัญชีทรัพย์สินที่ยึดต่อหัวหน้าส่วนราชการส่วนที่ ๒วิธีการประเมินราคาทรัพย์สิน ข้อ๓๕ การประเมินราคาที่ดินพึงพิจารณาตามหลักเกณฑ์เหล่านี้ประกอบกันคือ๓๕.๑ราคาซื้อขายกันในท้องตลาดโดยคำนึงถึงสภาพแห่งที่ดินนั้นว่าเป็นที่ดินประเภทใด เช่นที่อยู่อาศัย ที่โรงงาน ที่ให้บริการหรือค้าขาย ที่สวน ที่นา ที่ไร่ เป็นต้นและที่นั้นอยู่ในทำเลอย่างใด เช่น อยู่ในทำเลค้าขายที่ชุมนุมชนอยู่ติดถนนหรือแม่น้ำลำคลองหรือไม่ รถยนต์เข้าถึงหรือไม่หากเป็นที่ให้เช่ามีผลประโยชน์หรือรายได้มากน้อยเพียงใด๓๕.๒ราคาที่ดินบริเวณใกล้เคียง ซึ่งเจ้าพนักงานเคยขายทอดตลาดไปแล้ว๓๕.๓ราคาซื้อขาย หรือจำนอง หรือขายฝากครั้งสุดท้ายของที่ดินที่ยึด และที่ดินข้างเคียง๓๕.๔ราคาประเมินทุนทรัพย์เพื่อเรียกเก็บค่าธรรมเนียมการจดทะเบียนสิทธิและนิติกรรมตามประมวลกฎหมายที่ดินข้อ๓๖ การประเมินราคาทรัพย์สินนอกจากที่ดินให้ประเมินตามราคาซื้อขายในท้องตลาดตามสภาพของทรัพย์สินนั้น ๆข้อ๓๗ การประเมินราคาทรัพย์สินที่มีการจำนองหรือจำนำให้ปฏิบัติเช่นเดียวกับข้อ ๓๔ และข้อ ๓๕แต่ให้หมายเหตุไว้ด้วยว่าจำนองหรือจำนำเมื่อใด ต้นเงินเท่าใดเพื่อประกอบดุลพินิจในการขายทอดตลาดข้อ๓๘ หากหัวหน้าส่วนราชการเห็นว่าราคาทรัพย์สินที่เจ้าพนักงานประเมินไม่เหมาะสมหรือผู้มีส่วนได้เสียในการยึดทรัพย์สินร้องขอโดยมีเหตุอันสมควรหัวหน้าส่วนราชการมีอำนาจแก้ไขราคาประเมินได้เองหรือมีคำสั่งให้เจ้าพนักงานทำการประเมินราคาใหม่หรืออาจขอให้หน่วยงานที่มีหน้าที่ในการประเมินราคาทรัพย์สินหรือผู้เชี่ยวชาญในการประเมินราคาทรัพย์สินช่วยประเมินราคากรณีประเมินราคาตามคำร้องขอของผู้มีส่วนได้เสียในการยึดทรัพย์สินให้ผู้ร้องขอเป็นผู้ออกค่าใช้จ่าย เมื่อได้มีการแก้ไขราคาประเมินแล้วให้เจ้าพนักงานแจ้งราคาประเมินที่ได้แก้ไขใหม่ให้ผู้มีส่วนได้เสียทราบข้อ๓๙ การประเมินราคาทรัพย์สินบางประเภทหากมีความจำเป็นต้องใช้ผู้เชี่ยวชาญ ผู้ชำนาญพิเศษ หรือผู้มีความรู้เชี่ยวชาญตรวจสอบและประเมินราคาให้หัวหน้าส่วนราชการสั่งให้ดำเนินการได้ส่วนที่ ๓การคัดค้านการยึดทรัพย์สิน ข้อ๔๐ ถ้าบุคคลใดจะยื่นคำร้องคัดค้านการยึดทรัพย์สินโดยกล่าวอ้างว่าเจ้าหน้าที่ผู้ต้องชดใช้เงินไม่ใช่เจ้าของทรัพย์สินที่เจ้าพนักงานได้ยึดไว้ก่อนที่เอาทรัพย์สินดังกล่าวออกขายทอดตลาดบุคคลนั้นอาจยื่นคำร้องขอต่อหัวหน้าส่วนราชการเพื่อให้มีคำสั่งปล่อยทรัพย์สินเช่นว่านั้นเมื่อเจ้าพนักงานได้รับคำร้องขอเช่นว่านี้ให้งดการขายทอดตลาดหรือจำหน่ายทรัพย์สินนั้นไว้ในระหว่างรอคำวินิจฉัยชี้ขาดของหัวหน้าส่วนราชการต่อไปเว้นแต่๔๐.๑หากมีพยานหลักฐานเบื้องต้นแสดงว่าคำร้องขอนั้นไม่มีมูลและยื่นเข้ามาเพื่อประวิงเวลาให้ล่าช้าหัวหน้าส่วนราชการมีอำนาจสั่งให้ผู้ร้องวางเงินตามจำนวนที่เห็นสมควรต่อหัวหน้าส่วนราชการณ สถานที่ วันและเวลาที่หัวหน้าส่วนราชการกำหนด เพื่อประกันความเสียหายใด ๆที่อาจได้รับเนื่องจากเหตุที่เนิ่นช้าในการขายทอดตลาดอันเกิดแต่การยื่นคำร้องขอนั้นถ้าผู้ร้องไม่ปฏิบัติตามคำสั่งดังกล่าวให้หัวหน้าส่วนราชการยกคำร้องขอนั้นเสียและมีคำสั่งให้ดำเนินการต่อไป๔๐.๒ถ้าทรัพย์สินที่พิพาทนั้นเป็นสังหาริมทรัพย์และมีพยานหลักฐานเบื้องต้นแสดงว่าคำร้องขอนั้นไม่มีเหตุผลอันควรฟังหรือถ้าปรากฏว่าทรัพย์สินที่ยึดเป็นสังหาริมทรัพย์ที่เก็บไว้นานไม่ได้ หัวหน้าส่วนราชการมีอำนาจสั่งให้คณะกรรมการจัดการขายทอดตลาดทรัพย์สินหรือจำหน่ายทรัพย์สินนั้นโดยไม่ชักช้าส่วนที่ ๔การเก็บรักษาทรัพย์สินที่ยึด ข้อ๔๑ ทรัพย์สินที่ยึดไว้แล้วให้นำมาเก็บรักษาไว้ที่ณ สถานที่ที่หัวหน้าส่วนราชการกำหนด แต่ถ้าเป็นอสังหาริมทรัพย์หรือสิ่งของอื่นซึ่งลำบากต่อการขนย้ายให้มอบแก่บุคคลที่สมควรเป็นผู้ดูแลรักษาไว้การมอบทรัพย์สินที่ยึดให้บุคคลอื่นดูแลรักษาให้ถือหลักเกณฑ์ดังต่อไปนี้๔๑.๑ถ้าเจ้าหน้าที่ผู้ต้องชดใช้เงินยอมรับรักษาทรัพย์สินที่ยึดและเจ้าพนักงานเห็นสมควรจะมอบทรัพย์สินนั้นให้เจ้าหน้าที่ผู้ต้องชดใช้เงินเป็นผู้ดูแลรักษาก็ได้๔๑.๒ถ้าเจ้าหน้าที่ผู้ต้องชดใช้เงินไม่รับรักษาทรัพย์สินที่ยึดเมื่อเจ้าพนักงานเห็นสมควรจะมอบทรัพย์สินไว้ในความดูแลของบุคคลอื่นซึ่งครอบครองทรัพย์สินนั้นอยู่ก็ได้๔๑.๓ถ้าไม่สามารถปฏิบัติตามข้อ ๔๑.๑ และข้อ ๔๑.๒ ได้หัวหน้าส่วนราชการจะเช่าสถานที่เก็บทรัพย์สินและจ้างคนดูแลรักษาทรัพย์สินนั้นไว้ก็ได้ข้อ๔๒ ให้เจ้าพนักงานจดไว้ในรายการยึดทรัพย์สินโดยชัดแจ้งว่าได้จัดการเก็บรักษาทรัพย์สินนั้นอย่างไรและต้องเสียค่าใช้จ่ายในการยึดทรัพย์สิน ค่าเช่าสถานที่เก็บทรัพย์สินค่าจ้างดูแลรักษาทรัพย์สินเท่าใด แล้วดำเนินการตามกฎและระเบียบแบบแผนที่ราชการกำหนดข้อ๔๓ ให้ผู้รับรักษาทรัพย์สินโดยมีค่าตอบแทนก็ดีหรือไม่มีค่าตอบแทนก็ดี หรือผู้ให้เช่าสถานที่รักษาทรัพย์สินก็ดีหรือผู้รับจ้างดูแลทรัพย์สินก็ดี ทำหนังสือสัญญากับหัวหน้าส่วนราชการข้อ๔๔ ในกรณีที่ผู้ใดทำให้เสียหาย ทำลายซ่อนเร้น เอาไปเสีย ทำให้สูญหาย ทำให้เสื่อมค่า ทำให้ไร้ประโยชน์ซึ่งทรัพย์สินที่ยึด ให้เจ้าพนักงานรายงานหัวหน้าส่วนราชการทราบเพื่อร้องทุกข์ต่อพนักงานสอบสวนดำเนินคดีแก่ผู้กระทำผิดทุกเรื่องหมวด ๓การอายัดทรัพย์สิน ส่วนที่ ๑วิธีการอายัดทรัพย์สิน ข้อ๔๕ เมื่อเห็นสมควรใช้สิทธิอายัดทรัพย์สินตามมาตรา๕๗ แห่งพระราชบัญญัติวิธีปฏิบัติราชการทางปกครอง พ.ศ. ๒๕๓๙ให้หน่วยขึ้นตรงส่วนราชการที่ได้รับความเสียหายรายงานต่อหัวหน้าส่วนราชการเพื่อแต่งตั้งเจ้าพนักงานดำเนินการและรายงานการสืบหาหลักทรัพย์หรือทรัพย์สินรวมทั้งตรวจสอบสถานภาพของเจ้าหน้าที่ผู้ต้องชดใช้เงิน โดยนำหลักเกณฑ์ตามข้อ ๙แห่งระเบียบนี้มาใช้บังคับโดยอนุโลม และขออนุญาตอายัดทรัพย์สินเพื่อให้หัวหน้าส่วนราชการมีคำสั่งให้อายัดทรัพย์สินข้อ๔๖ เมื่อหัวหน้าส่วนราชการอนุญาตและมีคำสั่งให้อายัดทรัพย์สินแล้วให้ส่งคำสั่งดังกล่าวให้แก่เจ้าพนักงานเพื่อดำเนินการต่อไปให้เจ้าพนักงานแจ้งคำสั่งให้อายัดทรัพย์สินให้เจ้าหน้าที่ผู้ต้องชดใช้เงินและบุคคลภายนอกซึ่งต้องส่งมอบเงินหรือสิ่งของนั้นทราบข้อ๔๗ เจ้าพนักงานอาจอายัดสังหาริมทรัพย์อันมีรูปร่างและอสังหาริมทรัพย์รวมทั้งสิทธิทั้งปวงอันมีอยู่ในทรัพย์เหล่านั้นหรือเงินที่บุคคลภายนอกจะต้องส่งมอบ หรือโอนหรือชำระให้แก่เจ้าหน้าที่ผู้ต้องชดใช้เงินในการอายัดดังกล่าวเจ้าพนักงานมีอำนาจที่จะยึดบรรดาเอกสารทั้งปวงที่ให้สิทธิแก่เจ้าหน้าที่ผู้ต้องชดใช้เงินในอันที่จะได้รับส่งมอบหรือรับโอนทรัพย์สินหรือสิทธิหรือได้รับชำระเงินเช่นว่านั้นให้นำความในหมวด๒ การยึดทรัพย์สิน ส่วนที่ ๑ วิธีการยึดทรัพย์สินมาปฏิบัติกับวิธีการอายัดทรัพย์สินโดยอนุโลมข้อ๔๘ ห้ามอายัดทรัพย์สินของเจ้าหน้าที่ผู้ต้องชดใช้เงินดังต่อไปนี้๔๘.๑เบี้ยเลี้ยงชีพซึ่งกฎหมายกำหนดไว้ และเงินรายได้เป็นคราว ๆอันบุคคลภายนอกได้ยกให้เพื่อเลี้ยงชีพเป็นจำนวนรวมกันไม่เกินเดือนละหนึ่งหมื่นบาทหรือตามจำนวนที่หัวหน้าส่วนราชการเห็นสมควร๔๘.๒เงินเดือน ค่าจ้าง บำนาญ บำเหน็จ และเบี้ยหวัดหรือรายได้อื่นในลักษณะเดียวกันของข้าราชการเจ้าหน้าที่ หรือลูกจ้างในหน่วยราชการ และเงินสงเคราะห์ บำนาญหรือบำเหน็จที่หน่วยราชการได้จ่ายให้แก่คู่สมรสหรือญาติที่ยังมีชีวิตของบุคคลเหล่านั้น๔๘.๓เงินเดือน ค่าจ้าง บำนาญ ค่าชดใช้เงินสงเคราะห์หรือรายได้อื่นในลักษณะเดียวกันของพนักงาน ลูกจ้างหรือคนงานนอกจากที่กล่าวไว้ในข้อ ๔๘.๒ที่นายจ้างจ่ายให้แก่บุคคลเหล่านั้นหรือคู่สมรสหรือญาติที่ยังมีชีวิตของบุคคลเหล่านั้นเป็นจำนวนรวมกันไม่เกินเดือนละหนึ่งหมื่นบาทหรือตามจำนวนที่หัวหน้าส่วนราชการ เห็นสมควร๔๘.๔เงินฌาปนกิจสงเคราะห์ที่เจ้าหน้าที่ผู้ต้องชดใช้เงินได้รับอันเนื่องมาแต่ความตายของบุคคลอื่นเป็นจำนวนตามที่จำเป็นในการดำเนินการฌาปนกิจศพตามฐานะของผู้ตายที่หัวหน้าส่วนราชการเห็นสมควรในการกำหนดจำนวนเงินตามข้อ๔๘.๑ และข้อ ๔๘.๓ให้หัวหน้าส่วนราชการกำหนดให้ไม่น้อยกว่าอัตราเงินเดือนขั้นต่ำสุดของเจ้าหน้าที่ผู้ต้องชดใช้เงินในขณะนั้นและไม่เกินอัตราเงินเดือนขั้นสูงสุดของเจ้าหน้าที่ผู้ต้องชดใช้เงินในขณะนั้นทั้งนี้โดยคำนึงถึงฐานะในทางครอบครัวของเจ้าหน้าที่ผู้ต้องชดใช้เงินและจำนวนบุพการีและผู้สืบสันดานซึ่งอยู่ในความอุปการะของเจ้าหน้าที่ผู้ต้องชดใช้เงินด้วยส่วนที่ ๒การคัดค้านการอายัดทรัพย์สิน ข้อ๔๙ ถ้าบุคคลภายนอกได้รับคำสั่งอายัดปฏิเสธหรือโต้แย้งหนี้ที่เรียกร้องเอาแก่ตนให้เจ้าพนักงานทำการตรวจสอบหากปรากฏว่าหนี้ที่เรียกร้องมีอยู่จริงให้ออกคำสั่งเตือนให้บุคคลนั้นปฏิบัติตามคำสั่งให้อายัดทรัพย์สินภายในเวลาที่กำหนดตามสมควรอีกครั้งถ้าบุคคลดังกล่าวไม่ปฏิบัติตามคำเตือนให้เจ้าพนักงานรายงานให้หัวหน้าส่วนราชการทราบเพื่อพิจารณาดำเนินการฟ้องคดีกับบุคคลดังกล่าวให้รับผิดเสมือนหนึ่งบุคคลนั้นเป็นเจ้าหน้าที่ผู้ต้องชดใช้เงินรวมทั้งค่าแห่งความเสียหายใด ๆ ที่เกิดขึ้นเพราะการไม่ปฏิบัติตามคำสั่งให้อายัดทรัพย์สินพร้อมกันไปด้วยถ้าไม่มีการคัดค้านการอายัดทรัพย์สินแต่บุคคลผู้ได้รับคำสั่งให้อายัดทรัพย์สิน มิได้ปฏิบัติตามคำสั่งให้เจ้าพนักงานดำเนินการเช่นเดียวกับที่กล่าวข้างต้นส่วนที่ ๓การจัดการทรัพย์สินที่อายัด ข้อ๕๐ ทรัพย์สินที่อายัดให้จัดการดังต่อไปนี้๕๐.๑กรณีเป็นพันธบัตรและหลักทรัพย์ที่เป็นประกันซึ่งเป็นของเจ้าหน้าที่ผู้ต้องชดใช้เงินออกให้แก่ผู้ถือหรือออกในนามของเจ้าหน้าที่ผู้ต้องชดใช้เงินเจ้าพนักงานอาจร้องขอต่อหัวหน้าส่วนราชการมิให้มีคำสั่งอนุญาตให้จำหน่ายสิ่งเหล่านั้นตามรายการขานราคาในวันที่ขายก็ได้หากสิ่งเหล่านั้นมีรายการขานราคากำหนดไว้ ณสถานแลกเปลี่ยนหรือถูกยกคำขอเสียก็ให้ขายสิ่งเหล่านั้น โดยวิธีขายทอดตลาด๕๐.๒กรณีเป็นตราสารเปลี่ยนมือ เช่น ตั๋วเงิน เจ้าพนักงานอาจร้องขอให้หัวหน้าส่วนราชการมีคำสั่งอนุญาตจำหน่ายตามราคาที่ปรากฏในตราสาร หรือราคาต่ำกว่านั้นตามที่หัวหน้าส่วนราชการเห็นสมควรถ้าหัวหน้าส่วนราชการยกคำขอเสียก็ให้นำตราสารนั้นออกขายทอดตลาด๕๐.๓กรณีสิ่งของที่จะต้องส่งมอบตามสิทธิเรียกร้องที่ถูกอายัดนั้นได้ส่งมอบให้แก่เจ้าพนักงานแล้ว ก็ให้นำออกขายโดยการขายทอดตลาด๕๐.๔กรณีการจำหน่ายสิทธิเรียกร้องที่ถูกอายัดนั้นกระทำได้โดยยุ่งยากเนื่องจากการชำระหนี้นั้นต้องอาศัยการชำระหนี้ตอบแทนหรืออาจต้องด้วยเหตุผลอื่นอันจะทำให้การชำระหนี้นั้นล่าช้าออกไปอีกและอาจเกิดความเสียหายขึ้นได้ เมื่อบุคคลผู้มีส่วนได้เสียหรือเจ้าพนักงานร้องขอโดยมีเหตุผลอันสมควรหัวหน้าส่วนราชการอาจมีคำสั่งให้จำหน่ายโดยวิธีอื่นก็ได้หมวด ๔การขายทอดตลาดทรัพย์สิน ส่วนที่ ๑คณะกรรมการจัดการขายทอดตลาด ข้อ๕๑ เมื่อได้รับรายงานการยึดหรืออายัดทรัพย์สินแล้วให้หัวหน้าส่วนราชการพิจารณาแต่งตั้งคณะกรรมการ เพื่อจัดการขายทอดตลาดทรัพย์สินไม่น้อยกว่าสามคน จากข้าราชการทหารชั้นสัญญาบัตร โดยให้มีข้าราชการทหารชั้นยศไม่ต่ำกว่าพันเอก นาวาเอก หรือนาวาอากาศเอก เป็นประธานกรรมการหากจำเป็นจะแต่งตั้งบุคคลอื่นที่เห็นสมควรเข้าร่วมเป็นคณะกรรมการด้วยก็ได้ส่วนที่ ๒วิธีการขายทอดตลาดทรัพย์สิน ข้อ๕๒ ให้เจ้าพนักงานจัดทำรายงานขออนุญาตขายทอดตลาดทรัพย์สินพร้อมทั้งแนบเอกสารที่เกี่ยวข้องเช่น สำเนาคำสั่งแต่งตั้งเจ้าพนักงานให้ยึดทรัพย์สิน ประกาศเรื่องยึดทรัพย์สินบัญชียึดทรัพย์สินและเอกสารอื่นใดอันเกี่ยวข้องกับการขายทอดตลาดทรัพย์สิน เป็นต้นรวมทั้งเสนอความเห็นว่า ควรขายทอดตลาดทรัพย์สินไว้ในรายงานโดยยึดราคาประเมินทรัพย์สินเป็นราคากลางในการขายทอดตลาด พร้อมทั้งเสนอให้หัวหน้าส่วนราชการลงนามในคำสั่งให้ขายทอดตลาดทรัพย์สินภายในสามวันนับแต่วันที่ได้ยึดหรืออายัดทรัพย์สินเสร็จสิ้นข้อ๕๓ เมื่อหัวหน้าส่วนราชการมีคำสั่งให้ขายทอดตลาดทรัพย์สินแล้วให้เจ้าพนักงานจัดทำประกาศเรื่องขายทอดตลาดทรัพย์สินโดยแสดงรายละเอียดเกี่ยวกับทรัพย์สินที่จะขาย เช่น ชื่อเจ้าของทรัพย์สิน วัน เวลาสถานที่ที่จะขาย ชื่อ ประเภท ลักษณะ จำนวน ขนาด น้ำหนัก ภาพถ่ายภาระติดพันเกี่ยวกับทรัพย์สินนั้น ๆ ราคาประเมินทรัพย์สิน เงินวางมัดจำและแคชเชียเช็คสั่งจ่ายตามที่หัวหน้าส่วนราชการกำหนด ก่อนเข้าสู้ราคาถ้าเป็นที่ดินให้แจ้งเนื้อที่อาณาเขตกว้างยาว ชื่อเจ้าของที่ดินข้างเคียงสถานที่ตั้ง พร้อมทั้งแผนที่สังเขปเสนอประธานกรรมการเพื่อลงนามข้อ๕๔ เมื่อประธานกรรมการได้ลงนามในประกาศเรื่องขายทอดตลาดทรัพย์สินแล้วให้เจ้าพนักงานจัดส่งประกาศเรื่องขายทอดตลาดทรัพย์สินนั้นแก่เจ้าหน้าที่ผู้ต้องชดใช้เงินและผู้มีส่วนได้เสียทั้งปิดประกาศไว้โดยเปิดเผย ณ สถานที่ที่จะขาย สถานที่ที่ทรัพย์สินนั้นตั้งอยู่ที่ชุมนุมชน และสถานที่ราชการอันเห็นสมควรก่อนกำหนดวันขายไม่น้อยกว่าเจ็ดวันถ้าประธานกรรมการเห็นสมควรจะลงประกาศโฆษณาการขายทอดตลาดทรัพย์สินนั้นในหนังสือพิมพ์รายวันหรือทางวิทยุกระจายเสียง หรือทางโทรทัศน์ หรือทางสื่ออิเล็กทรอนิกส์ ก่อนกำหนดวันขายไม่น้อยกว่าเจ็ดวันก็ได้ข้อ๕๕ การกำหนดวันขายทอดตลาดในประกาศเรื่องขายทอดตลาดทรัพย์สินให้ถือเกณฑ์ดังนี้๕๕.๑ที่ดิน หรือที่ดินพร้อมสิ่งปลูกสร้างกำหนดวันขายไม่น้อยกว่าสามสิบวันแต่ไม่เกินเก้าสิบวันนับแต่วันที่ที่ลงประกาศเรื่องขายทอดตลาดทรัพย์สิน๕๕.๒โรงเรือน สิ่งปลูกสร้างต่าง ๆ และทรัพย์สินอื่น กำหนดวันขายไม่น้อยกว่ายี่สิบวันแต่ไม่เกินสามสิบวันนับแต่วันที่ที่ลงประกาศเรื่องขายทอดตลาดทรัพย์สิน๕๕.๓ในกรณีจำเป็นเร่งด่วนคณะกรรมการอาจขายทอดตลาดทรัพย์สินได้เมื่อพ้นระยะเวลาอย่างน้อยห้าวันนับแต่วันที่ยึดทรัพย์สินเสร็จสิ้นในกรณีของสดของเสียง่าย หรือเสื่อมสภาพ ให้นำออกขายได้ทันทีหรือดำเนินการโดยวิธีอื่นตามที่เห็นสมควร๕๕.๔เมื่อประกาศขายทอดตลาดทรัพย์สินไปแล้วหากมีความจำเป็นคณะกรรมการอาจเลื่อนหรืองดการขายทอดตลาดทรัพย์สินก็ได้ข้อ๕๖ การขายทอดตลาดทรัพย์สินให้คณะกรรมการถือปฏิบัติ ดังนี้๕๖.๑การขายทอดตลาดทรัพย์สินที่ติดจำนอง ให้มีหนังสือแจ้งให้ผู้รับจำนองทราบถึงวัน เวลาและสถานที่ที่จะทำการขายทอดตลาดพร้อมทั้งให้สอบถามผู้รับจำนองถึงรายละเอียดของภาระจำนอง เช่น ต้นเงินดอกเบี้ยที่ค้างชำระ ตลอดจนวิธีการขายทอดตลาดว่าจะให้ขายโดยติดจำนองหรือปลอดจำนองถ้าผู้รับจำนองไม่แจ้งให้ทราบภายในสิบห้าวันนับแต่วันที่ได้รับหนังสือแล้วก็ให้ขายทรัพย์สินโดยติดจำนองในกรณีที่ได้รับแจ้งจากผู้รับจำนองให้ขายทรัพย์สินโดยปลอดจำนองคณะกรรมการอาจพิจารณาให้ขายทรัพย์สินโดยติดจำนองก็ได้เมื่อได้รับอนุญาตจากหัวหน้าส่วนราชการการขายทรัพย์สินอย่างติดจำนองให้แสดงรายชื่อผู้รับจำนองพร้อมทั้งต้นเงินและดอกเบี้ยที่ยังค้างชำระจนถึงวันขายและข้อความว่าผู้ใดซื้อทรัพย์สินนั้นต้องรับภาระจำนองติดไปด้วยไว้ในประกาศเรื่องขายทอดตลาดทรัพย์สินโดยชัดเจนการขายทอดตลาดโดยปลอดจำนองการกำหนดราคาขายให้พิจารณาถึงต้นเงินดอกเบี้ยจำนองซึ่งยังค้างชำระแก่ผู้รับจำนองจนถึงวันขายพร้อมทั้งค่าใช้จ่ายในการยึดและขายทอดตลาด และเงินที่เจ้าหน้าที่ผู้ต้องชดใช้เงินต้องชำระถ้าคาดหมายว่าเงินที่ได้จากการขายทอดตลาดไม่อาจปลดเปลื้องหนี้ได้หรือหากขายทอดตลาดแล้ว เจ้าหนี้จำนองจะได้รับเงินจากการขายทอดตลาดไปทั้งหมดก็ให้งดการขายทอดตลาด และรายงานหัวหน้าส่วนราชการพิจารณาสั่งการเป็นราย ๆ ไปการขอรับชำระหนี้ของผู้รับจำนองให้ถือหนังสือตอบรับของผู้รับจำนองตามวรรคหนึ่งเป็นคำขอรับชำระหนี้จำนอง ก่อนจ่ายเงินชำระหนี้จำนองพร้อมดอกเบี้ยต้องตรวจสอบให้แน่ชัดเสียก่อนว่าหนี้จำนองและดอกเบี้ยเป็นหนี้บุริมสิทธิที่จะได้รับชำระหนี้ก่อนเจ้าหนี้สามัญหรือไม่และผู้รับจำนองได้ปลดหนี้จำนองให้แล้วพร้อมทั้งให้ขอใบรับยึดถือไว้เป็นหลักฐานในการชำระหนี้จำนองพร้อมดอกเบี้ยด้วย จึงจะจ่ายเงินให้แก่ผู้รับจำนองได้๕๖.๒ถ้าทรัพย์สินที่จะขายทอดตลาดเป็นตู้นิรภัย กำปั่นเหล็ก หีบหรือที่เก็บของอื่นให้คณะกรรมการจัดการเปิดเสียก่อน จึงจะขายทอดตลาดได้๕๖.๓การขายทอดตลาดทรัพย์สินประเภทซึ่งผู้ยึดถือครอบครองจะต้องได้รับอนุญาตจากเจ้าพนักงานตามกฎหมายเสียก่อนเช่น อาวุธปืน เป็นต้นให้ผู้ซื้อวางมัดจำไว้ไม่น้อยกว่าร้อยละยี่สิบห้าของราคาซื้อและให้ผู้ซื้อจัดการนำใบอนุญาตมาแสดงภายในสามสิบวันพร้อมทั้งชำระเงินที่ค้างให้ครบถ้วนถ้าพ้นกำหนดนี้แล้วผู้ซื้อไม่สามารถนำใบอนุญาตมาแสดงได้ ก็ให้ริบเงินมัดจำนั้นและให้จัดการขายทอดตลาดใหม่ได้๕๖.๔การขายทอดตลาดทรัพย์สินที่จะต้องมีใบอนุญาตกำกับ เช่น สุราตั้งแต่สิบลิตรขึ้นไปให้คณะกรรมการขอความร่วมมือไปยังเจ้าพนักงานสรรพสามิตจัดการออกใบอนุญาตขนสุราให้แก่ผู้ซื้อด้วย๕๖.๕การขายทอดตลาดทรัพย์สินหลายสิ่งให้ปฏิบัติ ดังนี้๕๖.๕.๑ให้แยกขายทีละสิ่งต่อเนื่องกัน แต่คณะกรรมการมีอำนาจดังนี้๕๖.๕.๑.๑จัดสังหาริมทรัพย์ซึ่งมีราคาเล็กน้อยรวมขายเป็นกอง ๆ ได้๕๖.๕.๑.๒จัดสังหาริมทรัพย์หรืออสังหาริมทรัพย์สองสิ่งหรือกว่านั้นขึ้นไปรวมขายไปด้วยกันได้ในเมื่อเป็นที่คาดหมายว่าเงินรายได้จากการขายจะเพิ่มขึ้นเพราะเหตุนั้น๕๖.๕.๒ในการขายอสังหาริมทรัพย์รายใหญ่ และทรัพย์สินนั้นอาจแบ่งแยกออกเป็นส่วน ๆ ได้คณะกรรมการมีอำนาจขายทรัพย์สินนั้นเป็นส่วน ๆ ได้ในเมื่อเป็นที่คาดหมายว่าเงินรายได้ทั้งหมดจะเพิ่มขึ้นเพราะเหตุนั้น๕๖.๕.๓การขายทรัพย์สินหลายสิ่งด้วยกันคณะกรรมการมีอำนาจกำหนดลำดับที่จะขายทรัพย์สินนั้นได้๕๖.๕.๔บุคคลผู้มีส่วนได้เสียในทรัพย์สินที่จะขายทอดตลาด อาจร้องขอให้คณะกรรมการรวมหรือแยก หรือให้ขายทรัพย์สินนั้นตามลำดับที่กำหนดไว้หรือจะร้องคัดค้านการขายของคณะกรรมการในข้อ ๕๖.๕.๑ ถึงข้อ ๕๖.๕.๓ ก็ได้ในกรณีที่คณะกรรมการไม่ยอมปฏิบัติตามคำร้องขอหรือคัดค้านเช่นว่านั้นผู้มีส่วนได้เสียจะยื่นคำขอต่อหัวหน้าส่วนราชการโดยทำเป็นคำร้องภายในเจ็ดวันนับแต่วันปฏิเสธเพื่อขอให้มีคำสั่งชี้ขาดในเรื่องนั้นก็ได้ข้อ๕๗ วิธีการขายทอดตลาดทรัพย์สินให้คณะกรรมการดำเนินการ ดังต่อไปนี้๕๗.๑ก่อนเริ่มขายทอดตลาดทรัพย์สินให้ปักธงเครื่องหมายการขายทอดตลาดและอ่านประกาศเรื่องขายทอดตลาดทรัพย์สิน ณสถานที่ขายโดยเปิดเผย๕๗.๒คณะกรรมการจะใช้ผู้หนึ่งผู้ใดเข้าสู้ราคาในการขายทอดตลาดทรัพย์สินที่ตนเป็นผู้จัดการขายไม่ได้๕๗.๓ให้คณะกรรมการจัดให้มีการวางหลักประกันที่เชื่อถือได้ เป็นจำนวนร้อยละ ๕ของราคาทรัพย์สินที่นำมาขายทอดตลาด๕๗.๔การขายทอดตลาดทรัพย์สินให้ผู้ทอดตลาดแสดงความตกลงขายด้วยวิธีเคาะไม้หรือแสดงกิริยาอย่างใดอย่างหนึ่งตามจารีตประเพณีในการขายทอดตลาดถ้ายังไม่ได้แสดงเช่นนั้นผู้สู้ราคาจะถอน คำสู้ราคาก็ได้๕๗.๕ให้ผู้ทอดตลาดร้องขานจำนวนเงินที่มีผู้สู้ราคาครั้งที่หนึ่ง และกล่าวคำว่า หนึ่ง จำนวนสามถึงสี่หน ถ้าไม่มีผู้สู้ราคาสูงขึ้นให้เปลี่ยนร้องขานจำนวนเงินนั้นเป็นครั้งที่สองและกล่าวคำว่า สอง อีกจำนวนสามถึงสี่หน เมื่อไม่มีผู้สู้ราคาสูงกว่านั้นและผู้มีส่วนได้เสียในการบังคับทางปกครองไม่คัดค้านราคาและคณะกรรมการเห็นว่าได้ราคาพอสมควร ก็ให้ผู้ทอดตลาดกล่าวคำว่า สาม พร้อมกับเคาะไม้หรือแสดงกิริยาอย่างใดอย่างหนึ่งตามจารีตประเพณีในการขายทอดตลาด แต่ถ้าก่อนเคาะไม้หรือแสดงกิริยาดังกล่าวมีผู้สู้ราคาสูงขึ้นไปอีกก็ให้ร้องขานราคานั้นตั้งต้นใหม่ตามลำดับในกรณีผู้มีส่วนได้เสียคนใดคนหนึ่งคัดค้านราคาให้คณะกรรมการเลื่อนการขายออกไปนัดหนึ่งและในนัดต่อไปหากราคาที่มีผู้เสนอไม่ต่ำกว่าราคาที่เสนอไว้ในครั้งก่อนและคณะกรรมการเห็นว่าเป็นราคาสมควรขายก็ให้ดำเนินการขายทอดตลาดและเคาะไม้ขายให้แก่ผู้เสนอราคาสูงสุดดังกล่าว๕๗.๖ถ้าผู้สู้ราคาถอนคำสู้ราคาของตนเสียก่อนที่ผู้ทอดตลาดเคาะไม้หรือแสดงกิริยาอย่างใดอย่างหนึ่งตามจารีตประเพณีในการขายทอดตลาดให้ผู้ทอดตลาดตั้งต้นร้องขานราคาใหม่๕๗.๗ในการขายทอดตลาดทรัพย์สิน ให้คณะกรรมการบันทึกเหตุการณ์ขายทอดตลาดไว้ทุกครั้งโดยมีข้อความอย่างน้อย ดังนี้๕๗.๗.๑จำนวนบุคคลซึ่งมาฟังการขายและสู้ราคา๕๗.๗.๒ในการสู้ราคาทรัพย์สินประเภทอสังหาริมทรัพย์ ให้บันทึกชนิดของทรัพย์สิน ชื่อและราคาของผู้ให้ราคาสูงสุด รวมทั้งชื่อและราคาของผู้ให้ราคาตามลำดับรองลงมาด้วยกรณีการสู้ราคาทรัพย์สินประเภทสังหาริมทรัพย์ให้บันทึกชนิดของทรัพย์สิน ชื่อ และราคาของผู้ให้ราคาสูงสุดเท่านั้น๕๗.๗.๓คณะกรรมการขายได้หรือไม่ เพราะเหตุใด๕๗.๗.๔คณะกรรมการและผู้ทอดตลาดต้องลงนาม วัน เดือน ปี กำกับไว้ด้วยข้อ๕๘ การปฏิบัติเกี่ยวกับเงินที่ได้จากการขายทอดตลาดทรัพย์สินมีดังนี้๕๘.๑การขายทอดตลาดทรัพย์สิน เมื่อผู้ทอดตลาดตกลงขายโดยวิธีเคาะไม้หรือแสดงกิริยาอย่างใดอย่างหนึ่งตามจารีตประเพณีในการขายทอดตลาดแล้วผู้ซื้อจะต้องชำระเงินทันที เว้นแต่ทรัพย์สินซึ่งมีราคาตั้งแต่หนึ่งหมื่นบาทขึ้นไปคณะกรรมการอาจผ่อนผันให้ผู้ซื้อวางมัดจำไม่น้อยกว่าร้อยละยี่สิบห้าของราคาซื้อโดยให้ถือว่าเงินวางประกันก่อนเข้าสู้ราคาตามข้อ ๕๗.๓เป็นส่วนหนึ่งของเงินมัดจำนี้และทำสัญญาใช้เงินที่ค้างชำระภายในเวลาไม่เกินสามสิบวันนับแต่วันที่ซื้อนั้นก็ได้ ทั้งนี้หากมีความจำเป็นไม่สามารถดำเนินการภายในกำหนดเวลาได้ให้ผู้ซื้อยื่นคำขอขยายระยะเวลาออกไปอีกสามสิบวันนับแต่วันที่ครบกำหนดเวลาดังกล่าวต่อหัวหน้าส่วนราชการ๕๘.๒ถ้าผู้ซื้อวางมัดจำไว้แล้วไม่ชำระเงินส่วนที่เหลือภายในกำหนดตามสัญญา ให้ริบเงินมัดจำที่ผู้ซื้อวางไว้และถือว่าเงินมัดจำนั้นเป็นเงินส่วนหนึ่งจากการขายทอดตลาดทรัพย์สินของเจ้าหน้าที่ผู้ต้องชดใช้เงินย่อมนำไปชำระค่าใช้จ่ายในการยึดอายัด ขายทอดตลาดทรัพย์สินและเงินที่เจ้าหน้าที่ผู้ต้องชดใช้เงินต้องชำระโดยให้คณะกรรมการเอาทรัพย์สินนั้นออกขายทอดตลาดใหม่ได้๕๘.๓กรณีผู้ซื้อทรัพย์สินจากการขายทอดตลาดเป็นผู้ถือกรรมสิทธิ์รวมหรือเป็นผู้มีส่วนได้เสียหรือเป็นเจ้าหนี้บุริมสิทธิเหนือทรัพย์สินที่ขายทอดตลาดการชำระราคานั้นจะขอหักส่วนได้ของตนออกจากราคาซื้อก็ได้ข้อ๕๙ เมื่อการขายทอดตลาดบริบูรณ์โดยผู้ทอดตลาดตกลงขายโดยวิธีเคาะไม้หรือแสดงกิริยาอย่างใดอย่างหนึ่งตามจารีตประเพณีในการขายทอดตลาดแล้วถ้าผู้ซื้อไม่ชำระเงินหรือไม่วางเงินมัดจำตามสัญญาให้คณะกรรมการเอาทรัพย์สินนั้นออกขายทอดตลาดซ้ำอีกและแจ้งให้ผู้ซื้อเดิมทราบกำหนดวัน เวลาขายด้วย เมื่อขายได้เงินเท่าใด โดยหักค่าใช้จ่ายแล้วยังไม่คุ้มราคาค่าขายทอดตลาดครั้งก่อนให้จัดการเรียกร้องให้ผู้ซื้อเดิมชำระเงินส่วนที่ยังขาดนั้นข้อ๖๐ ในกรณีที่คณะกรรมการเห็นว่าราคาซื้อที่มีผู้สู้ราคาสูงสุดนั้นยังไม่เพียงพอต่อการชำระหนี้อาจถอนทรัพย์สินนั้นจากการขายทอดตลาดได้ แล้วดำเนินการประกาศขายใหม่โดยไม่ต้องขออนุญาตต่อหัวหน้าส่วนราชการในการขายทอดตลาดอีก ทั้งนี้ให้นำความในข้อ ๕๓ มาใช้บังคับโดยอนุโลมข้อ๖๑ เมื่อคณะกรรมการดำเนินการขายทอดตลาดทรัพย์สินแล้วให้คณะกรรมการรายงานผลการขายทอดตลาดนั้นทุกครั้งต่อหัวหน้าส่วนราชการภายในเจ็ดวันทำการนับแต่วันที่มีการขายทอดตลาดในกรณีที่ไม่อาจขายทอดตลาดทรัพย์สินที่ยึดหรืออายัดได้ ก็ให้รายงานหัวหน้าส่วนราชการทราบเพื่อพิจารณาสั่งการต่อไปส่วนที่ ๓การคัดค้านการขายทอดตลาดทรัพย์สิน ข้อ๖๒ ถ้าคณะกรรมการได้ดำเนินการขายทอดตลาดทรัพย์สินโดยไม่ถูกต้องตามระเบียบเช่น มิได้ส่งประกาศขายทอดตลาดทรัพย์สินให้แก่เจ้าหน้าที่ผู้ต้องชดใช้เงินและหรือผู้มีส่วนได้เสีย เป็นต้น เจ้าหน้าที่ผู้ต้องชดใช้เงินและหรือผู้มีส่วนได้เสียเกี่ยวกับการขายทอดตลาดทรัพย์สินซึ่งต้องเสียหาย อาจยื่นคำร้องต่อหัวหน้าส่วนราชการแต่ต้องไม่เกินกว่าสิบห้าวันนับแต่ทราบการขายทอดตลาดทรัพย์สินโดยไม่ชอบนั้นเพื่อให้สั่งเพิกถอนการขายทอดตลาดทรัพย์สินนั้นได้ส่วนที่ ๔การโอนและการส่งมอบ ข้อ๖๓ การขายทอดตลาดทรัพย์สินแต่ละครั้งเมื่อผู้ซื้อชำระเงินครบถ้วนตามสัญญาแล้ว๖๓.๑ทรัพย์สินประเภทสังหาริมทรัพย์ ให้คณะกรรมการส่งมอบทรัพย์สินนั้นให้ผู้ซื้อไปได้๖๓.๒ทรัพย์สินประเภทอสังหาริมทรัพย์หรือสังหาริมทรัพย์ที่ต้องจดทะเบียนตามกฎหมาย เช่นเรือมีระวางตั้งแต่ห้าตันขึ้นไป แพ สัตว์พาหนะหรือสังหาริมทรัพย์ประเภทที่จะต้องแก้ทะเบียนชื่อผู้เป็นเจ้าของ เช่น รถยนต์ เครื่องจักรอาวุธปืน เป็นต้น ให้คณะกรรมการแจ้งแก่พนักงานเจ้าหน้าที่นั้น ๆจัดการโอนหรือแก้ทะเบียนให้ต่อไปหมวด ๕การขอเฉลี่ยทรัพย์ ข้อ๖๔ เมื่อเจ้าพนักงานได้ยึดหรืออายัดทรัพย์สินอย่างใดของเจ้าหน้าที่ผู้ต้องชดใช้เงินแล้วหากเจ้าพนักงานอื่น หรือเจ้าหนี้ตามคำพิพากษาอื่นประสงค์จะยึดหรืออายัดทรัพย์สินนั้นซ้ำอีกให้เจ้าพนักงานประสานให้เจ้าพนักงานอื่นหรือเจ้าหนี้ตามคำพิพากษาอื่นเช่นว่านี้ใช้สิทธิยื่นคำขอโดยทำเป็นคำร้องต่อหัวหน้าส่วนราชการเพื่อให้หัวหน้าส่วนราชการ มีคำสั่งให้ตนเข้าเฉลี่ยในทรัพย์สินหรือเงินที่ขายหรือจำหน่ายทรัพย์สินนั้นได้ตามที่บัญญัติไว้ในประมวลกฎหมายแพ่งและพาณิชย์ไม่ว่าในกรณีใดๆ ห้ามมิให้หัวหน้าส่วนราชการ อนุญาตตามคำขอเช่นว่ามานี้เว้นแต่หัวหน้าส่วนราชการเห็นว่าผู้ยื่นคำขอไม่สามารถเอาชำระได้จากทรัพย์สินอื่น ๆของลูกหนี้ตามคำพิพากษาในกรณีที่ยึดทรัพย์สินเพื่อขายทอดตลาดหรือจำหน่ายโดยวิธีอื่นคำขอเช่นว่านี้ให้ยื่นก่อนสิ้นระยะเวลาสิบสี่วันนับแต่วันที่มีการขายทอดตลาดหรือจำหน่ายทรัพย์สินที่ขายทอดตลาดหรือจำหน่ายได้ในครั้งนั้น ๆ ในกรณีที่อายัดทรัพย์สินให้ยื่นคำขอเสียก่อนสิ้นระยะเวลาสิบสี่วันนับแต่วันชำระเงินหรือส่งทรัพย์สินตามที่อายัดไว้ในกรณียึดเงินให้ยื่นคำขอเสียก่อนสิ้นระยะเวลาสิบสี่วันนับแต่วันยึดเมื่อได้ส่งสำเนาคำขอให้เจ้าพนักงานแล้วให้เจ้าพนักงานงดการจ่ายเงินหรือทรัพย์สินไว้จนกว่าหัวหน้าส่วนราชการจะได้มีคำวินิจฉัยชี้ขาดเมื่อหัวหน้าส่วนราชการได้มีคำสั่งประการใดและส่งให้เจ้าพนักงานทราบแล้วก็ให้เจ้าพนักงานปฏิบัติไปตามคำสั่งเช่นว่านั้นในกรณีที่เจ้าพนักงานอื่นหรือเจ้าหนี้ตามคำพิพากษาสละสิทธิในการขอเฉลี่ยทรัพย์สินหรือเพิกเฉยไม่ดำเนินการเกี่ยวกับการขอเฉลี่ยทรัพย์สินภายในเวลาที่เจ้าพนักงานกำหนดเจ้าพนักงานมีสิทธิขอให้ดำเนินการบังคับทางปกครองต่อไปหมวด ๖การอุทธรณ์คำสั่งทางปกครอง ข้อ๖๕ ในกรณีที่มีการอุทธรณ์คำสั่งหรือประกาศให้ยึดทรัพย์สินคำสั่งให้อายัดทรัพย์สินคำสั่งหรือประกาศให้ขายทอดตลาดทรัพย์สินหรือคำสั่งทางปกครองอื่น ให้ปฏิบัติตามส่วนที่ ๕ว่าด้วยการทบทวนคำสั่งทางปกครองแห่งพระราชบัญญัติวิธีปฏิบัติราชการทางปกครอง พ.ศ.๒๕๓๙หมวด ๗การถอนการบังคับทางปกครอง ข้อ๖๖ ให้เจ้าพนักงานถอนการบังคับทางปกครองในกรณีต่อไปนี้๖๖.๑เมื่อเจ้าหน้าที่ผู้ต้องชดใช้เงินได้วางเงินต่อเจ้าพนักงานเป็นจำนวนพอชำระหนี้ ค่าสินไหมทดแทนและค่าใช้จ่ายในการยึด อายัดและขายทอดตลาดทรัพย์สิน รวมทั้งค่าใช้จ่ายอื่น ๆ๖๖.๒หัวหน้าส่วนราชการมีคำสั่งให้ถอนการบังคับทางปกครองข้อ๖๗ ภายใต้บังคับข้อ ๖๖เมื่อได้ยึดหรืออายัดทรัพย์สินของเจ้าหน้าที่ผู้ต้องชดใช้เงินแล้ว ถ้าได้ถอนการบังคับทางปกครองทั้งหมดหรือบางส่วนให้เจ้าพนักงานถอนการยึด หรืออายัดทรัพย์สินนั้นทั้งหมดหรือบางส่วน แล้วแต่กรณีและคืนทรัพย์สินนั้นแก่ผู้ถูกยึดหรือผู้ถูกอายัดไปเว้นแต่หัวหน้าส่วนราชการจะสั่งเป็นอย่างอื่นและให้แจ้งการถอนการยึดหรืออายัดแก่เจ้าหน้าที่ผู้ต้องชดใช้เงินรวมทั้งผู้ถูกอายัดทรัพย์สินนั้นด้วย แล้วรายงานให้หัวหน้าส่วนราชการทราบหมวด ๘การรับและจ่ายเงิน ข้อ๖๘ การรับเงิน การนำส่งเงินการเก็บรักษาเงินและการเบิกจ่ายเงินจากการขายทอดตลาดทรัพย์สินหรือจากการปฏิบัติตามระเบียบนี้ให้ดำเนินการตามกฎและระเบียบแบบแผนที่ราชการกำหนดหมวด ๙การรายงาน ข้อ๖๙ ให้หน่วยขึ้นตรงที่ได้รับความเสียหายรายงานผลการดำเนินการในการยึดอายัด และขายทอดตลาดทรัพย์สิน ให้สำนักงานพระธรรมนูญทหารเพื่อสรุปรายงานหัวหน้าส่วนราชการเพื่อทราบทุกระยะเวลา ๒ เดือนหมวด ๑๐บทเฉพาะกาล ข้อ๗๐ ให้ดำเนินการจัดตั้งแผนกบังคับทางปกครองในกองคดี สำนักงานพระธรรมนูญทหารให้แล้วเสร็จโดยไม่ชักช้าในระหว่างที่ยังมิได้มีการจัดตั้งหน่วยงานบังคับทางปกครองตามวรรคหนึ่งให้แผนกคดีแพ่งกองคดี สำนักงานพระธรรมนูญทหาร ทำหน้าที่แทนจนกว่าจะมีการจัดตั้งแผนกบังคับทางปกครองดังกล่าวประกาศ ณ วันที่ ๓๑สิงหาคม พ.ศ. ๒๕๕๖พลเอก ธนะศักดิ์ ปฏิมาประกรผู้บัญชาการทหารสูงสุด[เอกสารแนบท้าย]๑.ผนวก ก (หนังสือแจ้งเตือน)๒.ผนวก ข คำสั่งกองบัญชาการกองทัพไทย เรื่องแต่งตั้งเจ้าพนักงานยึดหรืออายัดทรัพย์สิน๓.ผนวก ค คำสั่งกองบัญชาการกองทัพไทย เรื่อง ให้ยึดทรัพย์สิน๔.ผนวก ง ประกาศกองบัญชาการกองทัพไทย เรื่อง ให้ยึดทรัพย์สิน๕.ผนวก จ คำสั่งกองบัญชาการกองทัพไทย เรื่อง ให้อายัดทรัพย์สิน๖.ผนวก ฉ คำสั่งกองบัญชาการกองทัพไทย เรื่อง ขายทอดตลาดทรัพย์สิน๗.ผนวก ช คำสั่งกองบัญชาการกองทัพไทย เรื่อง แต่งตั้งคณะกรรมการจัดการขายทอดตลาด๘.ผนวก ซ ประกาศ เรื่อง ขายทอดตลาดทรัพย์สิน๙.ผนวก ด รายการบัญชีทรัพย์สินที่ยึด(ดูข้อมูลจากภาพกฎหมาย)ปริยานุช/ผู้จัดทำ๑๘ พฤศจิกายน ๒๕๕๖โชติกานต์/ผู้ตรวจ๒๖ พฤศจิกายน ๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๑๕๗ ง/หน้า ๘/๑๓ พฤศจิกายน ๒๕๕๖